Introduzion
Internet sta deventant une part simpri plui impuartante te nestre vite.
Il Progjet Mozilla consist in tune comunitât globâl di personis convintis che la largjece di viodudis, l’inovazion e l’oportunitât rapresentin la clâf che permet a Internet di tignîsi in tun costant benstâ. Lavorin dûc insiemi dal 1998 par garantì un svilup di Internet di cui dûc podin trai vantaç. Al nestri non al è soredut cognossût par ve creât al sgarfadôr Mozilla Firefox.
Il Progjet Mozilla dopre un vicinâsi fondât sul contribût da comunitâts par creà software a sorzint vierte di nivel internazionâl e par svilupà gnûfs gjenars di ativitâts di colaborazion. Noaltris crein comunitâts di personis impegnadis a sigurà a dûc une miôr esperience di Internet.
Il sûc di chest sfuarç è je une serie di principis che ritegnìn fondamentâi parcè ca Internet continui a jessi util sei al benstâ public sei ai aspiets comerciai da vite. Vin metût chescj principis tal Manifest Mozilla ca tu cjatis culi indenant.
I obietîfs dal Manifest sono i chest:
- articolà une vision di Internet che dûc chei ca partecipin a Mozilla a vuelin che la Fondazion e pandi;
- fevelà a la int sei ca vedi o mancul une preparazion tecniche;
- rindi braurôs i colaboradôrs di Mozilla di ce ca vin realizât e motivâju a continuà; e
- dazi ancje a chei atris une base par puartà indenant cheste vision di Internet.
Chescj principis ca no nassin di bessôi. A vuelin oms e feminis par rindi Internet vierte e partecipative, personis ca lavoredin sei come singui, sei insiemi tai grups, sei ca instradin chei atris. La Fondazion Mozilla si dopre par puartà indevant i principis delineâts ta chest Manifest Mozilla. Ti invidìn a vegni cun no par rindi Internet un miôr puest par dûc.
Principis
- Internet al fas un dutun cule vite di vuê, une component clâf ta educazion, comunicazion, colaborazion, economie, trateniment e societât dutun.
- Internet e je une risorse publiche globâl ca devi restà vierte e acessibile.
- Internet e varès di inricjî la vite di ogni jessi uman.
- La sigurece di ogni individui su Internet e je fondamentâl e no si pôl tratâle come facoltative.
- Ogni individui devi podè dagi la so forme a la so esperience su Internet.
- Al jessi di Internet une risorse publiche dipent dal so lavorà insiemi interni (protocoi, formâts dai dâts, contignût), da inovazion e partecipazion decentralizade in dut il mont.
- Il software libar e a sorzint vierte puarte indenant il svilup di Internet come risorse publiche.
- Il la indenant sot i voi di dute le comunitât favorìs la partecipazion, la responsabilitât e la fiducie.
- Il meti dongje l'aspiet comerciâl in Internet pôl puartà une vore vantaç; un belanç tra i i obietîfs comerciai e i zovament publics al è critic.
- Slargjà l'aspiet dal zovament publics di Internet al è un obietîf impuartant, che merete timp, atenzion e impegni.
Promozion dal Manifest Mozilla
Si pôl puartâ indenant in tancj muts i principis dal Manifest Mozilla. I din il benvignût a une vaste serie di ativitâts, e si spietin la stesse creativitât che i partecipant e an mostrât in atris areis dal progjet. Par chei no impegnâts in profonditât tal progjet Mozilla, une vie di base e une vore valit par supuartà al Manifest Mozilla al è doprà Mozilla Firefox e chei atris prodots che incjarnin i principis dal Manifest.
Impegni da Fondazion Mozilla
La Fondazion Mozilla si impegne a furnì supuart al Manifest Mozilla in dutis lis sôs ativitâts. In particolâr vuelin:
- svilupà e incoragjà lis tecnologjiis a sorzint vierte e li comunitâts che partin indenant i principis dal Manifest;
- svilupà e distribuì otims prodots pal consumadôr ca partin indenant i principis dal Manifest;
- doprà lis risorsis di Mozilla (la proprietât inteletuâl come i dirits di autôr da marche, la infrastruture, i fonts e la reputazion) par mantignì il caratar di plateforme vierte di Internet;
- puartâ indenant modei par creà valôr economic a vantaç di dûc
- puartâ indenant principis dal Manifest Mozilla tal dibatit public e dentri la industrie leade a Internet.
Une part da ativitâts di da Fondazion - di cumò la creazion, il distribuì e promovi dai prodot pal consumadôr - vegnin condotis traviers la Mozilla Corporation ca jude e je par intîr di proprietât da Fondazion Mozilla.
Invît
La Fondazion Mozilla invide dûc cuancj ca sostegnin i principis dal Manifest Mozilla a unîsi cun no e cjatà insiemi gnovis manieris par voltà in realtât chest mut di viodi Internet.
Traduzion curade di Mauro Cumin.
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn cat_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn